### 3.      Forslag om udvidelse af Uddannelsesrådet

**Åbent**

Sagsnr.: 326-2018-1256        J.nr.: 54.28.00           Dokumentnr.:
326-2018-130645

**Sagstype**

Beslutning.

**Resume og sagens baggrund**

Beslutning om udvidelse af Uddannelsesrådet med en
repræsentant fra Novo Nordisk.

**Indstillinger**

Direktøren indstiller, at

1. Kommunalbestyrelsen
beslutter, at Uddannelsesrådet udvides med en repræsentant fra Novo Nordisk,

2. Kommunalbestyrelsen
i så fald godkender nyt kommissorium for Uddannelsesrådet med ajourført liste
over repræsentanter,

3. Kommunalbestyrelsen
godkender udpegningen af repræsentant i henhold til det indkomne forslag fra
Novo Nordisk.

**Behandling**

Kommunalbestyrelsen.

**Sagsfremstilling**

Kommunalbestyrelsen har på sit møde i januar 2018 godkendt
kommissorium og sammensætning af Uddannelsesrådet i henhold til lov om
kommuners styrelse § 17, stk. 4. Uddannelsesrådet består bl.a. af
repræsentanter fra kommunalbestyrelsen, uddannelsesinstitutioner, fagforeninger
og erhvervslivet.

På nuværende tidspunkt er der to repræsentanter fra
erhvervslivet i Uddannelsesrådet, som er fra virksomhederne National Oilwell
Varco og Abkjær Tømrerfirma ApS.

Administrationen lægger op til en udvidelse af
Uddannelsesrådet med en repræsentant fra Novo Nordisk. Dette dels for at øge
det allerede eksisterende samarbejde mellem Kalundborg Kommune og byens største
virksomhed, og dels for at understøtte, at repræsentanterne fra erhvervslivet
afspejler visionen om Kalundborg Kommune som en uddannelsesby, der kalder på
både erhvervsrettede og naturvidenskabelige uddannelser.

Novo Nordisk har hidtil haft sæde i Uddannelsesrådet og har
peget på SVP Communications Partner, Yvonne Lund, som repræsentant,
såfremt Kommunalbestyrelsen godkender indstillingen.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Kommissorium for Uddannelsesrådet 2018-2021 | 326-2018-131187 |